คดีตัวอย่าง
เมื่อวันที่ 21 พ.ค. 2558 ศาลฎีกาอ่านคำพิพากษาคดีที่ นายประสิทธิ์ จงอัศญากุล กรรมการประกันสังคม
23 พ.ค. 2558

โดย...สปาย008
เมื่อวันที่ 21 พ.ค. 2558 ศาลฎีกาอ่านคำพิพากษาคดีที่ นายประสิทธิ์ จงอัศญากุล กรรมการประกันสังคม ฟ้องนางบุญราศรี บุรพธานินทร์ ผู้อำนวยการสำนักสิทธิประโยชน์ สำนักงานประกันสังคม (สปส.) ในข้อหา “หมิ่นประมาท” กล่าวหาว่าโครงการจัดซื้อระบบคอมพิวเตอร์ของ สปส.ไร้ประสิทธิภาพ 
เรื่องนี้เป็นคดีขึ้นมาเมื่อผู้อำนวยการสำนักสิทธิประโยชน์ของ สปส. เข้าไปกล่าวในการประชุมคณะกรรมการ สปส.ว่าระบบคอมพิวเตอร์ โครงการเชื่อมโยงข้อมูลประกันการว่างงานประกัน เสียค่าเชื่อมโยงระบบปีละ 24 ล้านบาทแต่ใช้งานไม่ได้ ทำให้ “เราเสียค่าโง่” ทุกๆ ปี ฟรี
เหตุนี้ทำให้กรรมการประกันสังคมโกรธไปฟ้องคดี “หมิ่นประมาท” และเป็นการว่าร้ายผู้บังคับบัญชา 
คดีนี้ใช้เวลายาวนานกว่า 7 ปี สู้กันจนถึงชั้นศาลฎีกา ซึ่งศาลพิพากษาให้ยกฟ้องจำเลยทุกข้อกล่าวหา ทำให้นางบุญราศีไม่มีความผิดตามที่โจทก์ฟ้อง
คดีนี้ถือเป็นที่สิ้นสุด
ส่วนระบบคอมพิวเตอร์ของ สปส.ยังใช้ได้ดีหรือไม่ อันนี้สปาย 008 ก็ไม่อาจทราบได้